Nyeste Skilderie af Kiøbenhavn, 1829-12-08
I Anledning af den af mig bebudede Fortegnelse over de theologiske Candidater har jeg modtaget et Brev, som var sendt Herr Universitets Boghandler Reitzel til Besørgelse. Da Brevskriveren, som blot underskriver sig N., ikke har nævnet sig og maaskee ikke heller ønsker at nævnes eller kjendes, giver jeg mig den Frihed igjennem dette Blad at besvare den Anke, han fører over Planen til ovennævnte Fortegnelse. Herr N. finder neml., at jeg i Fortegnelsen burde udelade Examens Characteren, og siger i den Anledning: "De vil derved visseligen saare meget krænke ret mange, og deriblandt mange gode og "fortjente Embedsmænd. De vil vist tilstaae, at iblandt dem, som have, enten formedelst Tidens mindre gode Anvendelse ved Universitetet eller som ikke have havt Evne til at opholde sig der a vedbørlig Tid, erholde en mindre god endogsaa ringeste Characteer, gives mange, som baade ved Crudition og redelig Embedsførelse meget overgaae mangen Laudabilist, som siden har forsømt at fortsætte sine Studier. Navne som SH. og flere synes at bevise denne Sandhed, og som disse Mænd tør haabes, at der endnu gives flere. Tungt vil det være for saadan enhver gammel retsindig Embedmand, som ærlig og redelig, har bestræbt og bestræber sig for i hver Henseende at opfylde sit Kalds Pligter, uforskyldt at krænkes ved offentlig at stilles til Skue, tabe i Publicums Omdømme, nedsættes maaskee under den mindre Gode alene fordi han, af denne eller hiin Aarsag, har faaet 2den eller 3die Characteer til Attestats. Hvad Nytte og til hvilken Interesse for Publicum at Characteren vedføjes. Skjøndt jeg aldeles ikke kan indsee, hvorledes nogen kan krænkes eller nedsættes i Publikums Omdømme ved at hans Examens Characteer anføres, hvorom jeg naturligviis heller ikke havde mindste Tanke, da jeg nedskrev Subskriptionsplanen, vil jeg dog til Undskyldning for mig i saa Henseende anføre, at jeg anseer den bebudede Fortegnelse ikke anderledes end et Slags anden og, om man vil, forøget Udgave af de Fortegnelser over den theologiske Embeds-Examen, som ere at finde i Badens Universitets Journal, Fallesens theologiske Maanedsskrift, EngelstoftsUniversitets og Skole Annaler, og Møllers theologiske Bibliothek, da jeg egentligen kun samler til et Heelt, hvad hine Skrifter periodeviis have anført desangaaende uafbrudt fra Begyndelsen af Aaret 1793, og i alle disse staaer Characteren anført, i det førstnævnte endog Navnene paa dem, som ikke erholdt Characteer. Da jeg nu hverken har hørt eller seet nogen Anke over, at Charakteren kom til offentlig Kundskab i de nævnte Værker, hvis lærde Udgivere ikke have anseet det upassende eller urigtigt at anføre den, troer jeg ikke, at mig med Grund kan gjøres Bebreidelse, fordi jeg ikke udelader den. Er det end at formode, at de, der maatte have erholdt en ringere Characteer, ikke gjerne saae den offentligen bekjendtgjort, saa er der paa den anden Side ligesaa megen Grund til at troe, at de, der have erholdt bedste Characteer, noksaa gjerne vilde have den offentliggjort. Efter Forestaaende vil det altsaa ikke kunde lægges mig til Last – om end Flere skulde deele Anskuelse med Herr. N. - at have divulgeret Characteren, da jeg ikke først har gjort saadant; kun maa jeg herved bemærke, at jeg for Enheds og Fuldstændigheds Skyld har tilføjet Characteren for dem, der have underkastet sig Examen i de Aar, Fortegnelsen gaaer længere tilbage i Tiden end 1793, og troede at burde gjøre det, for ikke at levere noget mindre Fuldstændigt end jeg af Mangel paa Kundskab var nødsaget til.